# Bereck

### A Wikipédiából, a szabad lexikonból.

Bereck (románul Bretcu, németül Bretz, latinul Augustia): falu a mai Romániában Kovászna megyében. Községközpont, Kézdimartonos és Ojtoztelep tartozik hozzá.

## [szerkesztés] Fekvése

Kézdivásárhelytől 13 km-re északkeletre az Ojtozi-szoros erdélyi kijáratának kapujában a Berecki-patak mellett fekszik.

## [szerkesztés] Nevének eredete

Neve személynévi eredetű, előzmény a szláv Brcko személynév, amely a latin Brictius személynévből származik.

## [szerkesztés] Története

Területe már a legrégibb időkben is lakott volt. A Farkasvárnak nevezett helyen őskori település nyomait tárták fel. Az Ojtozi-szoros bejárata előtt láthatók Veneturné várának maradványai. A várat IV. Béla uralkodása alatt a székely Benetur építette, innen a neve. 1241-ben a tatárok elpusztították és már nem épült fel. Újabb kutatások szerint római castrum maradványa. A Tekeres és a Leánypatak közti hegyormon állt Leányvár, mely a római erőd egyik őrtornya lehetett. A falut 1332-ben ’’Beze’’ néven említik. A település fejlődésére kedvezően hatott földrajzi fekvése. 1426-ban Zsigmond mezővárossá emelte. 1910-ben 3275 lakosa volt, ebből 2087 magyar, 1186 román, 2 német. A trianoni békeszerződésig Háromszék vármegye Kézdi járásához tartozott. 1992-ben 2840 lakosából 2091 magyar, 747 román volt.

## [szerkesztés] Látnivalók

- Veneturné várának maradványai az Ojtozi-szoros bejáratánál.
- Régi gótikus temploma 1569-ben épülhetett fából, tornya 1764-ben épült.
- A mai római katolikus templomot 1803 és 1810 között építették, tornyát 1818-ban fejezték be. 1977-ben földrengés rongálta meg, 1993-ban megújították.
- Ortodox temploma 1783 és 1787 között épült.
- A falutól 2 km-re a cserépgyár közelében a Körültáj-hegyen 1899-ben 3 m magas emlékoszlopot állítottak Erzsébet királyné tiszteletére.

## [szerkesztés] Híres emberek

- Itt született Gábor Áron 48-as szabadsághős 1814. november 21-én, a szülőháza helyén álló házat emléktábla jelöli, 1992-ben felavatott szobra a római katolikus templom közelében áll.
- Temetőjében nyugszik Gábor Áron öccse Imre, aki polgármester és országgyűlési képviselő volt.

## [szerkesztés] Testvérvárosa

- Tótkomlós, Magyarország (1995)

A lap eredeti címe "http://hu.wikipedia.org../../../b/e/r/Bereck.html"

Kategória: Kovászna megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Română